27.6.2009 Euroopa Liidu Teataja L 166/71 II (EÜ asutamislepingu / Euratomi asutamislepingu kohaselt vastu võetud aktid, mille avaldamine ei ole kohustuslik) OTSUSED KOMISJON KOMISJONI OTSUS, 25. veebruar 2009, abikavade kohta, mille suhtes kohaldatakse ühenduse suuniseid, mis käsitlevad riigiabi andmist seoses TSE testide, surnud loomade ja tapamaja jäätmetega. Luksemburgi otsus mitte kiita heaks ettepanekuid asjakohaste meetmete kohta (C 13/04) (teatavaks tehtud numbri K(2009) 1089 all) (Ainult prantsuskeelne tekst on autentne) (2009/493JEÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, eelkõige selle artikli 88 lõike 2 esimest lõiku, olles kutsunud huvitatud isikuid üles esitama märkusi vastavalt eespool nimetatud sättele (!) ning arvestades järgmist: 1. MENETLUS Komisjon võttis 27. novembril 2002 vastu ühenduse suunised, mis käsitlevad TSE testidega, surnult leitud loomade ja tapamajajäätmetega seotud riigiabi (edaspidi »TSE suunised”). 12. detsembri 2002. aasta kirjas (AGRI 29701) kutsusid komisjoni talitused Luksemburgi ametiasutusi hiljemalt 31. märtsiks 2003 kirjalikult kinnitama, et nad kiidavad vastavalt TSE suuniste IX peatükile heaks ettepanekud asjakohaste meetmete kohta. (l) ELT C 93, 21.4.2006, lk 10. (3) Kuna komisjon ei saanud Luksemburgi ametiasutustelt vastust, saatsid komisjoni talitused neile 23. aprillil 2003 esimese meeldetuletuse (viide AGR 011093). Et esimesele meeldetuletusele ei reageeritud, saadeti 9. juulil 2003 teine meeldetuletus (viide VI 017922), milles paluti hiljemalt 30. juuliks 2003 kirjalikult kinnitada oma heakskiitu. 26. septembri 2003. aasta kirjas taotles Luksemburgi Suurhertsogiriigi põllumajanduse, viinamarjakasvatuse ja maaelu arengu minister erandit TSE suuniste eeskirjade (punktide 38 ja 39) kohaldamisest, et tema valitsusel oleks võimalik rahastada 50 % tapamaja jäätmete töötle- misega seotud kuludest pärast 31. detsembrit 2003. 10. oktoobri 2003. aasta kirjas (viide VII027340) teatas komisjon Luksemburgi ametiasutustele, et sellist erandit ei saa teha, sest see oleks vastuolus TSE suuniste eesmär- giga, milleks on eeskirjade ühtlustamine ja konkurentsi- moonutuste kõrvaldamine. Samas kirjas rõhutas komisjon, et Luksemburgi valitsus on jätnud õigeaegselt täitmata oma kohustuse teatada vastavalt TSE suuniste IX peatükile, et ta kiidab heaks ettepanekud asjakohaste meetmete kohta. Ühtlasi kutsus komisjon valitsust viimast korda kinnitama kirjalikult oma heakskiitu kümne päeva jooksul alates kirja kätte- saamisest.